ຊາວເກົາຫລີໃຕ້ ປະທ້ວງຍີ່ປຸ່ນ ເລື້ອງແມ່ຍິງ ທີ່ຖືກເກນ ເປັນໂສເພນີ ລະຫວ່າງ ​ສົງຄາມ​ໂລກ​ຄັ້ງ​ທີ​ສອງ
ການປະທ້ວງ ມີຂຶ້ນທຸກໆອາທິດ ເພື່ອ​ທວງ​ເອົາ​ຄຳ​ຂໍ​ໂທດ ​ແລ​ະຄ່າ​ຊົດ​ເຊີຍ​ ​ໃຫ້​ແກ່​ແມ່ຍິງ​ເກົາຫລີ​ໃຕ້ ທີ່​​ຖືກ​ບັງຄັບ​ໃຫ້​ເປັນ ​​ແມ່ຍິງ​ບຳ​ເລີກາມາລົມ ໃຫ້ທະຫານ​ຍີ່ປຸ່ນ. ​
ຢູ່ນະຄອນຫລວງໂຊລຂອງເກົາຫລີໃຕ້ ທຸກໆອາທິດ ແມ່ນຈະມີ ຜູ້ປະທ້ວງໄປເຕົ້າໂຮມກັນ ຢູ່ຕໍ່ໜ້າສະຖານທູດຂອງປະເທດຍີ່ປຸ່ນ ເພື່ອທວງເອົາຄຳຂໍໂທດ ແລະຄ່າຊົດເຊີຍຄວາມເສຍຫາຍຈາກ ຍີ່ປຸ່ນ ໃຫ້ແກ່ແມ່ ຍິງເກົາຫລີໃຕ້ ຫລາຍພັນຄົນ ທີ່ໄດ້ຖືກບັງຄັບ ໃຫ້ເປັນໂສເພນີ ບຳເລີຄວາມໄຄ່ຂອງທະຫານຍີ່ປຸ່ນໃນລະຫວ່າງ ສົງຄາມໂລກຄັ້ງທີສອງ ເຖິງແມ່ນວ່າປີນີ້ຈະເປັນຂີດໝາຍຄົບ ຮອບປີທີ 70 ຂອງການສິ້ນສຸດລົງຂອງສົງຄາມກໍຕາມ ແຕ່ພວກ ປະທ້ວງເຫລົ່ານີ້ກໍໄດ້ຊ່ວຍເຮັດ ເລື້ອງນີ້ຍັງເປັນບັນຫາຢູ່ຕໍ່ມາ ແລະເຮັດໃຫ້ເປັນການຍາກສຳຫລັບຍີ່ປຸ່ນ ທີ່ຈະກ້າວຂ້າມຜ່ານ ປະຫວັດສາດຄວາມໂຫດຮ້າຍທາລຸນໃນຍາມສົງຄາມຂອງຕົນ ໄປໄດ້ ຜູ້ສື່ຂ່າວວີໂອເອ Brian Padden ມີລາຍງານມາຈາກ ນະຄອນຫລວງໂຊລ ຊຶ່ງດາຣາຈະນຳມາສະເນີທ່ານ ໃນຈຳນວນແມ່ຍິງເກົາຫລີໃຕ້ ທີ່ໄດ້ຖືກບັງຄັບໃຫ້ເປັນຂ້າທາດທາງເພດ ຂອງທະຫານ ຍີ່ປຸ່ນໃນປາງສົງຄາມໂລກຄັ້ງທີສອງນັ້ນ ແມ່ນຍັງມີເຫລືອ ຢູ່ບໍ່ເທົ່າໃດຄົນ ທີ່ຊະລາພາບ ຫລາຍແລ້ວ ແຕ່ວ່າການປະທ້ວງຢູ່ຕໍ່ໜ້າສະຖານທູດຍີ່ປຸ່ນໃນນະຄອນຫລວງໂຊລ ກໍໄດ້ດຶງດູດເອົາແມ່ຍິງໄວສາວຫລາຍຂຶ້ນເລື້ອຍໆ ເຂົ້າມາຮ່ວມນຳ ເຊັ່ນນາງ Kwon Oh-ryung ໄວ 16 ປີ ທີ່ມີຄວາມຮູ້ສຶກອັນແຮງກ້າ ກ່ຽວກັບບັນຫານີ້ ປະເມີນກັນວ່າ ມີແມ່ຍິງຫລາຍກ່ວາ 2 ແສນຄົນຈາກທົ່ວເອເຊຍ ຖືກບັງຄັບໃຫ້ໄປເປັນ ແມ່ຍິງບຳເລີກາມາລົມ ໃຫ້ແກ່ທະຫານຍີ່ປຸ່ນທີ່ຄອບຄອງເອເຊຍ ໃນລະຫວ່າງສົງຄາມນັ້ນ ຜູ້ຈັດແຈງການປະທ້ວງ ນາງ Yoon Mi-hyang ຈາກອົງການຈັດຕັ້ງ ທີ່ຊື່ວ່າ ກ່າວວ່າ ພວກຕົນໄດ້ທຳການປະທ້ວງມາເປັນເວລາເກືອບຮອດ 25 ປີແລ້ວ ນາງ Yoon Mi-hyang ເວົ້າວ່າ ບັນຫາແມ່ຍິງບຳເລີນີ້ ໄດ້ກາຍມາເປັນຫົວຂໍ້ໂຕ້ແຍ້ງກັນຫລາຍຍິ່ງຂຶ້ນ ນັບຕັ້ງແຕ່ນາຍົກລັດຖະມົນຕີ Shinzo Abe ໄດ້ກ່າວເຖິງອະດີດໃນປາງສົງຄາມຂອງຍີ່ປຸ່ນ ດ້ວຍນ້ຳສຽງ ທີ່ບໍ່ສະແດງເຖິງຄວາມເສຍໃຈຫລືຂໍອະໄພ ພໍປານໃດ ແລະໃນປີກາຍນີ້ ທ່ານຍັງໄດ້ໄປ ສະແດງຄວາມເຄົາລົບ ຢູ່ອະນຸສາວະລີສົງຄາມແຫ່ງໜຶ່ງ ທີ່ຈາລຶກຊື່ຂອງພວກອາຊະຍາ ກອນສົງຄາມໄວ້ ຊຶ່ງໄດ້ສ້າງຄວາມໂກດແຄ້ນໃຫ້ພວກເພື່ອນບ້ານຢ່າງໃຫຍ່ຫລວງ ນອກນັ້ນ ທ່ານ Abe ຍັງໄດ້ເຮັດໃຫ້ ຈີນ ເກົາຫລີໃຕ້ ກັບປະເທດເອເຊຍອື່ນໆອີກ ຕີໂຕ ຫ່າງອອກໄປ ໂດຍການສະແດງຄວາມບໍ່ແນ່ໃຈວ່າ ການກ່າວຂໍໂທດຂອງຍີ່ປຸ່ນກ່ຽວກັບ ບັນຫາຍິງບຳເລີໃນອະດີດນັ້ນ ມັນສົມຄວນຫລືບໍ່? ພັນທະມິດຫົວນິຍົມແນວທາງເດີມ ບາງຄົນຂອງທ່ານ Abe ໄດ້ກ່າວແນະວ່າ ບໍ່ແມ່ນວ່າແມ່ຍິງພວກນັ້ນ ຖືກບັງຄັບໃຫ້ເປັນ ໂສເພນີໝົດທຸກຄົນ ແລະເມື່ອໄວໆກ່ວານັ້ນອີກ ເກົາຫລີໃຕ້ໄດ້ຕິຕຽນທ່ານ Abe ທີ່ໄດ້ເດີນທາງໄປນະຄອນ Jerusalem ຮວມທັງໄປຢ້ຽມຢາມອະນຸສອນສຸຖານ Holocaust ສຳຫລັບພວກໄດ້ຮັບ ເຄາະຈາກ ການກໍ່ອາຊະຍາກຳສົງຄາມຂອງເຢຍລະມັນ ແລະກ່າວວ່າ ທ່ານອາເບະຈະ ໄດ້ຮັບການພິຈາລະນາຢ່າງເອົາຈິງເອົາຈັງ ເວລາທ່ານເວົ້າເຖິງເລື້ອງຄວາມໂຫດຮ້າຍ ທາລຸນ ຂອງຍິ່ປຸ່ນ ນາຍົກລັດຖະມົນຕີ Abe ໄດ້ກ່າວແນະວ່າ ທ່ານອາດຈະປ່ຽນແປງຄຳຖະແຫລງເມື່ອປີ 1995 ຂອງອະດີດນາຍົກລັດຖະມົນຕີ Tomiichi Murayama ທີ່ໄດ້ກ່າວຂໍໂທດຢ່າງ ຫລວງຫລາຍ ສຳຫລັບຄວາມເສຍຫາຍແລະຄວາມທຸກທລະມານ ທີ່ຍີ່ປຸ່ນໄດ້ກໍ່ຂຶ້ນໃນ ປາງສົງຄາມ ເວລາທ່ານກ່າວຄຳຖະແຫລງຂອງທ່ານເອງ ໃນເດືອນສິງຫາປີນີ້ໃນໂອ ກາດ ຄົບຮອບ 70 ຂອງການສິ້ນສຸດລົງຂອງສົງຄາມໂລກຄັ້ງທີສອງ ທ່ານອາເບະ ເວົ້າວ່າ ຢູ່ບ່ອນໂນມຊຸມນຸມປະທ້ວງຕໍ່ໜ້າສະຖານທູດຍີ່ປຸ່ນນັ້ນ ມີຕັ່ງໜ່ວຍໜຶ່ງ ທີ່ຖືກປະໃຫ້ ເປົ່າຫວ່າງໄວ້ ສຳຫລັບຍິງບຳເລີເກົາຫລີໃຕ້ຄົນໜຶ່ງ ທີ່ຫາກໍເສຍຊີວິດໄປ ເມື່ອບໍ່ນານ ມານີ້ ນາງ Yoon Mi-hyang ຜູ້ຈັດແຈງການປະທ້ວງ ເວົ້າວ່າ ພວກປະທ້ວງລຸ້ນໃໝ່ນີ້ ຈະບໍ່ປ່ອຍໃຫ້ຄວາມຮູ້ ສຶກໂກດແຄ້ນຂອງເກົາຫລີເໜືອ ເຫືອດຫາຍໄປພ້ອມກັບການ ສິ້ນຊີວິດລົງຂອງພວກແມ່ຍິງບຳເລີທັງໝົດ ທີ່ລອດຊີວິດມາໄດ້ນັ້ນ Yoon Mi-hyang ເວົ້າວ່າ ພວກປະທ້ວງເວົ້າວ່າ ພວກເຂົາເຈົ້າຈະບໍ່ລືມ ແລະກໍຈະບໍ່ໃຫ້ອະໄພ ຈົນກ່ວາວ່າຍີ່ປຸ່ນຈະ ທຳການແກ້ໄຂແລະຊົດໃຊ້ຄ່າເສຍຫາຍ ໃຫ້ພວກໄດ້ຮັບເຄາະແລະຄອບຄົວຂອງເຂົາເຈົ້າ